LANDLORD A THENANT, CYMRU Enwi, cychwyn a dehongli 1 1 Enw'r Gorchymyn hwn yw Gorchymyn Daliadau Amaethyddol (Unedau Cynhyrchu) (Cymru) 2008, daw i rym ar 3 Mawrth 2008 ac mae'n gymwys o ran Cymru. 2 Yn y Gorchymyn hwn— mae i'r ymadrodd “hectar cymwys” yr un ystyr ag sydd i'r ymadrodd “ eligible hectare ” yn Erthygl 44(2) o Reoliad y Cyngor 1782/2003; ystyr “mapiau dynodedig (“ designated maps ”) yw'r ddwy gyfrol o fapiau wedi'u Rhif o 1 a 2 gyda phob cyfrol wedi'i marcio “Cyfrol o Fapiau ardaloedd ffermio llai ffafriol yng Nghymru” a chyda Rhif y gyfrol dyddiedig 20 Mai 1999 wedi'i llofnodi gan Ysgrifennydd Gwladol Cymru ac wedi'i hadneuo yn Swyddfeydd Adran Amaethyddiaeth Llywodraeth Cynulliad Cymru ym Mharc Cathays, Caerdydd, CF10 3NQ; ystyr “Rheoliad y Cyngor 1782/2003” (“ Council Regulation 1782/2003 ”) yw Rheoliad y Cyngor (EC) Rhif 1782/2003 sy'n sefydlu rheolau cyffredin ar gyfer cynlluniau cymorth uniongyrchol o dan y polisi amaethyddol cyffredin ac sy'n sefydlu cynlluniau cymorth penodol i ffermwyr ac sy'n diwygio Rheoliadau penodol ; ystyr “taliad Tir Mynydd” (“ Tir Mynydd payment ”) yw cymorth ariannol a delir yn unol â Rheoliad 3 o Reoliadau Rhaglenni Datblygu Gwledig (Cymru) 2006 . ystyr “tir cymwys” (“ eligible land ”) yw'r rhan honno o'r tir cymhwysol sydd o fewn ardal lai ffafriol; ystyr “tir llai ffafriol” (“ less favoured area ”) yw tir tan anfantais neu tir tan anfantais ddifrifol; ystyr “tir tan anfantais” (“ disadvantaged land ”) (ac eithrio yn yr ymadrodd “tir tan anfantais ddifrifol”) yw unrhyw ardal o dir a ddangosir â lliw glas ar y mapiau dynodedig. ystyr “tir tan anfantais ddifrifol” (“ severely disadvantaged land ”) yw'r ardal o dir a ddangosir â lliw pinc ar y mapiau dynodedig; Asesiadau o gynhwysedd cynhyrchiol tir 2 1 Mae Paragraffau (2) a (3) o'r erthygl hon erthygl yn cael eu heffaith at ddibenion asesu cynhwysedd cynhyrchiol uned o dir amaethyddol a leolir yng Nghymru, er mwyn penderfynu a yw'r uned honno yn uned fasnachol o dir amaethyddol o fewn ystyr paragraff 3(1) o Atodlen 6 i Ddeddf Daliadau Amaethyddol 1986. 2 Os gellir defnyddio'r tir dan sylw, pan ffermir ef dan reolaeth gymwys, i gynhyrchu unrhyw dda byw, cnwd âr fferm, cnwd garddwrol yn yr awyr agored, neu ffrwythau fel a grybwyllir yn unrhyw un o gofnodion 1 i 3 yng ngholofn 1 o'r Atodlen i'r Gorchymyn hwn, yna a yr uned gynhyrchu a ragnodir o ran y defnydd hwnnw o'r tir fydd yr uned yn y cofnod yng ngholofn 2 o Atodlen 1 gyferbyn â'r cofnod hwnnw, a b y swm a bennir, ar gyfer y cyfnod o 12 mis sy'n dechrau ar 12 Medi 2007, fel yr incwm blynyddol net o'r uned gynhyrchu honno yn y cyfnod hwnnw fydd y swm yn y cofnod yng ngholofn 3 o'r Atodlen honno gyferbyn â'r cofnod hwnnw fel y'i darllenir gydag unrhyw nodyn perthnasol i'r Atodlen honno. 3 Os yw tir, pan ffermir ef dan reolaeth gymwys, sy'n gallu cynhyrchu incwm blynyddol net yn gymwys i dderbyn taliad Tir Mynydd (fel a grybwyllir yng nghofnod 4 yng ngholofn 1 o'r Atodlen i'r Gorchymyn hwn) neu os oedd wedi'i neilltuo rhag cynhyrchu yn 2006 (fel a grybwyllir yng nghofnod 5 yn y golofn honno), neu os oedd yn hectar cymwys yn 2006 (fel a grybwyllir yng nghofnod 6 yn y golofn honno), yna— a yr uned gynhyrchu a ragnodir o ran y defnydd hwnnw o'r tir fydd yr uned yn y cofnod yng ngholofn 2 o'r Atodlen honno gyferbyn â'r cofnod hwnnw, a b y swm a bennir, ar gyfer y cyfnod o 12 mis sy'n dechrau ar 12 Medi 2007, fel yr incwm blynyddol net o'r uned gynhyrchu honno yn y cyfnod hwnnw fydd y swm yn y cofnod yng ngholofn 3 o'r Atodlen honno gyferbyn â'r cofnod hwnnw. Dirymu 3 Dirymir Gorchymyn Daliadau Amaethyddol (Unedau Cynhyrchu) (Cymru) 2007 . Elin Jones Y Gweinidog dros Faterion Gwledig, un o Weinidogion Cymru 6 Chwefror 2008